《秋日塞上杂咏 其一》
清代·曹锡宝

雄关高并太清连，终古风云壮北燕。山自朔庭环九域，城联辽海控三边。

牧羝沙暖空榛莽，饮马泉清绝瘴烟。盛代即今虚斥堠，秋光满目覆平田。

作者简介：曹锡宝(1719-1792)，字鸿书，一字剑亭，江南上海人。乾隆初，以举人考授内阁中书， 充军机处章京。资深当擢侍读，锡宝辞。二十二年，成进士，改庶吉士。三十一年，散馆，改刑部主事。再迁郎中。授山东粮道。上巡山东，召见，命来京以部属用。以大学士阿桂奏，令入四库全书馆自效。书成，以国子监司业升用。五十七年，卒。